Querétaro

Ti Querétaro (), opisial a ti Nawaya ken Naturay nga Estado ti Querétaro de Arteaga (), ket maysa kadagiti 31 nga estado, a no mairaman ti Pederal a Distrito, ket mangbukel kadagiti 32 a Pederal nga Entidad ti Mehiko. Daytoy ket nabingbingay kadagiti 18 nga ili ken ti kapitoliona ket ti siudad ti Santiago de Querétaro.

Daytoy ket mabirukan idiay Amianan-Tengnga a Mehiko, iti rehion nga ammo a kas Bajío. Daytoy ket beddengan babaen dagiti estado ti San Luis Potosí iti amianan, ti Guanajuato iti laud, ti Hidalgo iti daya, ti Estado ti Mehiko iti abagatan a daya ken ti Michoacán iti abagatan a laud.

Ti estado ket maysa kadagiti kabassitan idiay Mehiko, ngem daytoy ket maysa kadagiti kaaduan a heteroheneo no maipapan iti heograpia, nga agraman kadagiti ekosistema nga agdumaduma manipud iti kadagiti disierto aginggana iti tropikal a katuduan a bakir, a naipangpangruna idiay Sierra Gorda, a daytoy ket napunno kadagiti mikroekosistema. Ti lugar ti estado ket mabirukan idi iti akin-amianan nga igid ti  Mesoamerika, nga agraman kadagiti impluensia ti Imperio a Purépecha ken Imperio nga Azteca iti adayo nga abagatan, ngem saan dagitoy a mangituray. Ti lugar, a naipangpangruna idiay Sierra Gorda, ket addaan iti bassit a bilang dagiti siudad-estado, ngem idi panawenen a simmangpet dagiti Espaniol, napanawanen amin dagitoy, ken adda laengen dagiti bassit a pagtalonan a purok ken dagiti seminomadiko a tattao a mangtagtagitao iti lugar.

 Dagiti nagibasaran 

 Dagiti akinruar a silpo 

   Gobierno ti Estado ti Querétaro

Kategoria:Dagiti estado ti Mehiko